**NáRODNÁ RADA SLOVENSKEJ REPUBLIKY**

**VIII. VOLEBNÉ OBDOBIE**

*Návrh*

**Zákon**

z ..... 2022,

**ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení v znení zákona č. 611/2005 Z. z., zákona č. 324/2007 Z. z., zákona č. 324/2007 Z. z., zákona č. 54/2009 Z. z., zákona č. 426/2013 Z. z., zákona č. 426/2013 Z. z., zákona č 426/2013 Z. z., zákona č. 426/2013 Z. z., zákona č. 361/2014 Z. z., zákona č. 171/2015 Z. z., zákona č. 357/2015 Z. z., zákona č. 91/2016 Z. z., zákona č. 310/2016 Z. z., zákona č. 310/2016 Z. z., zákona č. 359/2020 Z. z., zákona č. 201/2021 Z. z., zákona č. 121/2022 Z. z., zákona č. 365/2022 Z. z. sa mení a dopĺňa takto:

1. V § 19 sa za odsek 28 vkladá nový odsek 29, ktorý znie:

„(29) Zavedením nútenej správy začína plynúť lehota 15 rokov na uspokojenie splatných pohľadávok veriteľov, ktoré vznikli, boli uznané, alebo boli priznané súdnym alebo iným obdobným rozhodnutím pred zavedením nútenej správy. Exekučné konania a konania o nútenom výkone rozhodnutí týkajúce sa pohľadávok podľa prvej vety tohto odseku sa uplynutím lehoty podľa prvej vety tohto odseku zastavujú. Pohľadávky podľa prvej vety tohto odseku sa v rozsahu v akom neboli uspokojené v lehote podľa prvej vety tohto odseku stávajú nevymáhateľnými. Uplynutím lehoty podľa prvej vety tohto odseku nie je možné začať exekučné konanie ani konanie o nútenom výkone rozhodnutí týkajúce sa pohľadávok podľa prvej vety tohto odseku. Lehota na uspokojenie pohľadávok podľa prvej vety tohto odseku neuplynie skôr ako jeden rok odo dňa účinnosti tohto zákona.“

1. Doterajšie odseky 29 a 30 sa označujú ako odseky 30 a 31.
2. V § 19 ods. 30 sa číslica „28“ nahrádza číslicou „29“.
3. V § 19 ods. 31 sa číslica „28“ nahrádza číslicou „29“.
4. Za § 21h sa vkladá § 21i, ktorý vrátane nadpisu znie:

**„§ 21i   
Prechodné ustanovenia k úpravám účinným od 1. augusta 2023**

Ustanovenia tohto zákona sa použijú aj na nútenú správu, ktorá bola zavedená pred účinnosťou tohto zákona.“

**Čl. II**

Tento zákon nadobúda účinnosť 1. augusta 2023.